Tsolo is 'n dorp in die voormalige Transkei (nou Oos-Kaap), in 1879 gestig en die naam wat ‘gepunt’ beteken, is afgelei van die vorm van 'n naburige heuwel. Tydens die opstand van 1880 is die landdros en sy personeel daar beleër en om veiligheidsredes is die nedersetting van sy oorspronklike terrein verskuif na die huidige plek langs ’n klein riviertjie, die Xokonxa. Dit is nou ’n administratiewe en handelsentrum. Bevolking teen die middel van die 20ste eeu: 900 (250 Blankes). Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.